CELEX: 62021CN0653
Language: el
Date: 2021-10-27 00:00:00
Title: Υπόθεση C-653/21: Αίτηση προδικαστικής αποφάσεως την οποία υπέβαλε το Conseil d'État (Γαλλία) στις 27 Οκτωβρίου 2021 — Syndicat Uniclima κατά Ministre de l'Intérieur

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/15
            
         
      Αίτηση προδικαστικής αποφάσεως την οποία υπέβαλε το Conseil d'État (Γαλλία) στις 27 Οκτωβρίου 2021 — Syndicat Uniclima κατά Ministre de l'Intérieur
      (Υπόθεση C-653/21)
      (2022/C 37/21)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d'État
      
         Διάδικοι στην υπόθεση της κύριας δίκης
      
      
         Αιτούσα: Syndicat Uniclima
      
         Καθoύ: Ministre de l'Intérieur
      
         Προδικαστικά ερωτήματα
      
      
                  1)
               
               
                  Έχει η εναρμόνιση που επιβάλλεται με τις οδηγίες 2006/42/ΕΚ (1), 2014/35/ΕΕ (2) και 2014/68/ΕΕ (3) την έννοια ότι παρέχει τη δυνατότητα στα κράτη μέλη να ορίζουν απαιτήσεις ασφαλείας –και, εφόσον συντρέχει τέτοια περίπτωση, υπό ποιες προϋποθέσεις και εντός ποιων ορίων– εφαρμοστέες επί εξοπλισμού που διέπεται από τις εν λόγω οδηγίες, αφ’ ης στιγμής οι απαιτήσεις αυτές δεν συνεπάγονται τροποποίηση του εξοπλισμού που, όπως βεβαιώνεται με την τοποθέτηση της «σήμανσης CE», συμμορφώνεται προς τις απαιτήσεις των προαναφερθεισών οδηγιών;
               
            
                  2)
               
               
                  Έχει η εναρμόνιση που επιβάλλεται με τις ως άνω οδηγίες την έννοια ότι παρέχει τη δυνατότητα στα κράτη μέλη να ορίσουν, μόνο για τη χρήση του εξοπλισμού αυτού σε χώρους ανοιχτούς στο κοινό και σε σχέση με τους ιδιαίτερους κινδύνους πυρασφάλειας, απαιτήσεις ασφαλείας που ενδέχεται να συνεπάγονται τροποποίηση του εξοπλισμού ο οποίος, εντούτοις, όπως βεβαιώνεται με την τοποθέτηση της «σήμανσης CE», συμμορφώνεται προς τις απαιτήσεις των οδηγιών αυτών;
               
            
                  3)
               
               
                  Σε περίπτωση αρνητικής απαντήσεως στο προηγούμενο ερώτημα, μπορεί να δοθεί θετική απάντηση στην περίπτωση που οι εν λόγω απαιτήσεις ασφαλείας, αφενός, επιβάλλονται μόνον ως αντιστάθμισμα για τη χρήση, από τον εξοπλισμό αυτόν, εύφλεκτων ψυκτικών μέσων ως υποκατάστατο των φθοριούχων αερίων του θερμοκηπίου, σύμφωνα με τους σκοπούς που επιδιώκει ο κανονισμός (ΕΕ) 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου (4), και, αφετέρου, αφορούν μόνον εκείνον τον εξοπλισμό που, μολονότι συμμορφώνεται προς τις απαιτήσεις των οδηγιών, δεν παρέχει, εντούτοις, όσον αφορά τον κίνδυνο πυρκαγιάς σε περίπτωση χρήσης εύφλεκτων ψυκτικών μέσων, την ασφάλεια της ερμητικής σφράγισης;
               
            
         (1)  Οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/EK (ΕΕ 2006, L 157, σ. 24).
      
         (2)  Οδηγία 2014/35/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα στην αγορά ηλεκτρολογικού υλικού που προορίζεται να χρησιμοποιηθεί εντός ορισμένων ορίων τάσης (ΕΕ 2014, L 96, σ. 357).
      
         (3)  Οδηγία 2014/68/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για την εναρμόνιση των νομοθεσιών των κρατών μελών σχετικά με τη διαθεσιμότητα του εξοπλισμού υπό πίεση στην αγορά (ΕΕ 2014, L 189, σ. 164).
      
         (4)  Κανονισμός (ΕΕ) 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) αριθ. 842/2006 (ΕΕ 2014, L 150, σ. 195).